Referat styringsgruppe for Elveparken

**Oppsummering av mail-kontakt med styringsgruppa for Elveparken i tidsrommet 10.-15. mai 2023**

Et flertall i styringsgruppa, 4 av 5 medlemmer, godkjenner at prosjektgruppa jobber videre med Alternativ 2. En av de som svarte syntes utseendet på Alternativ 1 var bedre enn Alternativ 2.

Det ble ikke meldt noen andre fordeler eller ulemper med Alternativ 2 enn de som ble nevnt i redegjørelsen (se redegjørelsen i mailen nedenfor).

Det blir i dag meldt fra til Plan Evo om at styringsgruppa ønsker at de skal arbeide videre med Alternativ 2.

**Spørsmålene som ble stilt til styringsgruppa var:**

1. Ønsker du at prosjektgruppa skal jobbe videre med Alternativ 2? Ja eller nei

4 av 5 svarte ja på dette.

2. Ser du noen andre fordeler eller ulemper med Alternativ 2 enn de som er nevnt i redegjørelsen?

Ingen hadde noen kommentarer på dette.

**Det ble sendt ut to mailer til styringsgruppa, først med tegninger på det nye forslaget, Alternativ 2, deretter med tegninger som viser 3D av Alternativ 1.**

10. mai ble denne mailen sendt til medlemmene i styringsgruppe for Elveparken (formannskapet):

Denne mailen inneholder tegninger av et nytt alternativ for kulturgammen/scenen, en redegjørelse fra prosjektgruppa, kommentar fra arkitekt og noen spørsmål til dere som vi ber om svar på.

Prosjektgruppa ber styringsgruppa ta stilling til om det er nødvendig med nærmere presentasjon av nytt alternativ fra arkitekt. Hvis flere ønsker presentasjon, bes det om at det varsles til Trude på mail eller telefon innen torsdag klokka 14, så må vi finne tidspunkt for et møte med styringsgruppa.

Hvis det ikke er nødvendig med møte ber jeg styringsgruppas medlemmer svare på to spørsmål nederst i denne mailen. Svarfrist settes til mandag 15. mai klokka 8.

Dersom svarene på de to spørsmålene er positive går prosjektgruppa videre med Alternativ 2. Dersom det er mange som er skeptiske, tar vi et steg tilbake og kaller inn styringsgruppa igjen.

## Redegjørelse fra prosjektgruppa

Det er de siste ukene arbeidet fram en ny løsning for kulturgammen/scenen. Bakgrunnen for at det er flere.

**Alternativ 1 – det første bygget presentert mars 2023 tegnet av Plan Evo/arkitekt Laksfors**

Det var vanskelig å få gammepreg på Alternativ 1. Løsning med voller rundt for å få riktig uttrykk ville være svært arealkrevende, og det var usikkert om vollene ville gi et visuelt inntrykk av gamme. I tillegg var det sikkerhetsmessig en utfordring med voller som kunne bli klatrevegg opp mot taket. Kostnadene med voller var ikke utredet.

**Alternativ 2 – ny løsning levert i dag, tegnet av Plan Evo/arkitekt Laksfors**

Gamme kan være så mye, men vi har studert et ganske kjent bilde fra Spansdalen fra tidlig 1900-tallm og ser en mulighet som hittil ikke har vært vurdert. Dette bildet sendes til dere.

Plan Evo og arkitekt har i dag levert et alternativ, Alternativ 2, som de tre i prosjektgruppa ser store fordeler med, og som svarer på alle utfordringer Alternativ 1 hadde.

Nye utfordringer skapes, det vil koste kr 470 000 eks mva mer enn Alternativ 1, men kostnadene med eventuelle voller var ikke inne i budsjettet til Alternativ 1, så den reelle budsjettdifferansen mellom alternativene er vanskelig å si noe om.

Den innvendige løsninga er omtrent den samme i begge alternativ, men med noe mindre lysinnslipp fra sidene, og med mørkere svalgang, i Alternativ 2. I det nye alternativet er det tenkt glass i front og bak for å få så mye lys inn som mulig.

## Kommentarer fra arkitekt Vidar Laksfors:

I sist arbeidsmøte, fredag 5.5, ble det diskutert en ny måte å løse bygget på, som vil legge seg mye nermere hva en gamme historisk sett er. Vi har nå tegnet om takkonstuksjon, slik at bygget nærmer seg en gamme. Teknikker for taktekking/torvlegging er gjenomgått med Frode Hansen, hos Sør-Troms Museum, for å finne løsninger hvor gammelt og nytt møtes.

Hovedformen er noe endret, slik at den ligner mer en nordmannsgamme (typisk større gamme). Endelige løsninger er ikke 100% løst. Spesielt gjelder dette overgang mellom tak og døråpninger. Her er det stort potensiale i å ha med seg tradisjonsløsninger. Kostnadsoverslag på tillegg fra oprinnelig kostnadsoverslag er gjort.

Tillegg på estimat fra oprinnelig løsning legger seg på 470 000kr eks. mva., inklusive marginer.

Jeg vil legge til at jeg mener denne løsningen har potensiale til å bli et bedre bygg, og et bedre prosjekt, på nær alle måter.

Vedlagt illustrasjoner og tegninger. Som dere ser er ikke alle detaljer kommet på plass i modellen, men det blir lettere å få gode løsninger her en i oprinnelig løsning, spesielt over og rundt scenen.

## Spørsmål til styringsgruppa:

1. Ønsker du at prosjektgruppa skal jobbe videre med Alternativ 2? Ja eller nei

2. Ser du noen andre fordeler eller ulemper med Alternativ 2 enn de som er nevnt i redegjørelsen?

Send svar på disse spørsmålene til prosjektleder Trude Berg på mail.